ОБЩИНСКА ИЗБИРАТЕЛНА КОМИСИЯ СТРЕЛЧА

ПРОТОКОЛ

№ 21/22.10.2015г.

Днес, 22.10.2015г. се проведе заседание на ОИК Стрелча със следния дневен ред:

1. Доклад на постъпила кореспонденция.

2. Решение за премахване на агитационни материали.

3. Решение за приемане на оперативен план за работата на ОИК – Стрелча за дните на 24-26 октомври 2015г.

4. Решение относно отваряне на запечатано помещение, в което се съхраняват отпечатаните бюлетини.

5. Регистрация на застъпници на ПП „ Движение за права и свободи” – ДПС.

6. Текущи.

Така предложеният дневен ред беше приет единодушно с 10 гласа „За”, против няма.

По уважителни причини отсъства г-жа Нонка Спасова.

По т. 1 Председателят на ОИК г-жа Мария Рогачева запозна членовете на ОИК с постъпилата кореспонденция.

По т. 2 ОИК Указва на ВРИД Кмет на Община Стрелча да предприеме действия по проверката и премахването на агитационни материали поставени на разстояние по-малко от 50 метра от входа на сградата, в която е изборното помещение.

Решението беше единодушно прието с 10 гласа „За”, против – няма.

По т. 3 ОИК взе решение за приемане на оперативен план за организацията на работата в ОИК за дните от 24.10.2015 г. до 26.10.2015 г., по приложение. Приложението не се публикува.

Решението беше единодушно прието с 10 гласа „За”, против – няма.

По т. 4, Поради промяна в настъпилите  обстоятелства във връзка с приемането на допълнителен брой бюлетини на 23.10.15г. и на основание чл.87 ал.1 т.1от ИК,  ОИК – Стрелча взе решение да бъде разпечатено помещението, в което се  съхраняват   бюлетините приети с приемо-предавателен протокол № 48/16.10.15г.,  определено със  Заповед №ТУ-198/14.10.15г. на Областен Управител – Пазарджик. При разпечатване на помещението да присъстват  всички членове на ОИК-Стрелча, както и органи на МВР. За целта да бъде съставен протокол в два екземпляра в който да бъде описана цялата процедура от отпечатване на помещението, извършения оглед до повторното му запечатване, като единия екземпляр да бъде връчен на представител на МВР.

Решението беше единодушно прието с 10 гласа „За”, против – няма.

По т. 5,  С вх. № 3  / 21.10.2015г. в ОИК Стрелча е постъпило заявление от Величка Йосифова Ченчева - преупълномощено лице от ПП „Движение за права и свободи”- ДПС за  9 броя застъпници за участие в местни избори в Община Стрелча, насрочени на 25 октомври 2015 година.

След извършена проверка ОИК-Стрелча констатира, че за 9 броя застъпници са изпълнени изискванията на чл.117 и 118 от ИК.

Предвид гореизложеното и на основание чл.87 ал.1 т.18, вр. чл. 117, чл. 118, чл.122, ал. 1 от ИК и Решение № 2113-МИ/11.09.2015г. на ЦИК, ОИК-Стрелча взе решение за регистрация на 8 застъпници на  ПП „Движение за права и свободи”- ДПС, съгласно приложение към настоящото решение, издаване на удостоверения на регистрираните застъпници и публикуване на интернет страницата на ОИК-Стрелча на регистрираните застъпници  на  ПП „ДПС” в публичен регистър на застъпниците по кандидатски листи.

Решението беше единодушно прието с 10 гласа „За”, против – няма.

По т. 6 текущи, ОИК Стрелча обсъди организацията на работа на комисията в предизборния ден за предаване на изборни книжа и материали на всяка СИК.

РЕШЕНИЯ на ОИК:

1. Премахване на агитационни материалис Решение № 112 от 22.10.2015г.
2. Приемане на оперативен план за работа на ОИК – Стрелча за дните 24.10.2015 г. до 26.10.2015 г с Решение № 113 от 22.10.2015г.
3. Отваряне на запечатано помещение, в което се съхраняват отпечатаните бюлетини за произвеждане на изборите за общински съветници и кметове и национален референдум на 25 октомври 2015 г. с Решение № 114 от 22.10.2015г.
4. Регистрация на застъпници на ПП „Движение за права и свободи”- ДПС с Решение № 115 от 22.10.2015г.

Председател: Мария Рогачева

Секретар: Катя Шопова